Source: https://www.zakonypreludi.sk/print/zz/2007-668/znenie-20080201.htm
Timestamp: 2019-09-17 18:57:50+00:00

Document:
668/2007 Z. z. Zákon, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a... | Znenie 01.02.2008
Zákon č. 668/2007 Z. z.Zákon, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov
https://www.zakonypreludi.sk/zz/2007-668
Čiastka 268/2007
Účinnosť od 01.02.2008
Aktuálne znenie 01.02.2008
ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov
Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení nálezu Ústavného súdu Slovenskej republiky č. 638/2005 Z. z., zákona č. 255/2006 Z. z. a zákona č. 330/2007 Z. z. sa mení a dopĺňa takto:
1. V § 12 ods. 1 sa za slová „právoplatne odsúdený za“ vkladá slovo „úmyselný“.
2. § 24 sa dopĺňa odsekom 4, ktorý znie:
„(4) Úrad bezpečnostnú previerku preruší, ak prebieha konanie, v ktorom sa rieši otázka, ktorá môže mať význam pre ukončenie bezpečnostnej previerky, a to až do ukončenia tohto konania.“.
3. § 25 sa dopĺňa odsekom 4, ktorý znie:
„(4) Psychofyziologické overenie pravdovravnosti sa uskutoční vždy, ak sú vyjadrenia navrhovanej osoby v priebehu bezpečnostného pohovoru v rozpore so zistenými skutočnosťami, ktoré by mohli byť prekážkou na vydanie osvedčenia alebo dôvodom na zrušenie platnosti osvedčenia.“.
4. V § 30 ods. 3 sa na konci pripája táto veta: „Trovy konania súvisiace s odvolaním podľa odsekov 1 až 3 vrátane trov v súdnom konaní13a) znáša úrad.“.
5. V § 45 sa za odsek 5 vkladá nový odsek 6, ktorý znie:
„(6) Úrad bezpečnostnú previerku podnikateľa preruší v prípade, že u podnikateľa dôjde v priebehu výkonu bezpečnostnej previerky k výmene alebo doplneniu štatutárneho orgánu o osobu, ktorej nebolo vydané osvedčenie úradu podľa § 26 zákona, a to na dobu potrebnú na vykonanie bezpečnostnej previerky uvedenej osoby. Úrad bezpečnostnú previerku podnikateľa preruší aj v prípade, ak prebieha konanie, v ktorom sa rieši otázka, ktorá môže mať význam pre ukončenie bezpečnostnej previerky, a to až do ukončenia tohto konania.“.
6. Za § 84 sa vkladá § 84a, ktorý znie:
Bezpečnostná previerka začatá podľa ustanovení tohto zákona účinných pred 1. februárom 2008 sa dokončí podľa ustanovení tohto zákona účinných od 1. februára 2008.“.

References: § 12
 § 24
 § 25
 § 30
 § 45
 § 26
 § 84
 § 84